મેરાન્યૂઝ નેટવર્ક, ખંભાલિયા: દેવભૂમિ દ્વારકા જીલ્લાના ખંભાલિયા તાલુકાના ભરાણા ગામે ગઇકાલે એક યુવાનની કરપીણ હત્યા નીપજાવી લાશને ફેકી દેવામાં આવતા સનસનાટી મચી ગઈ હતી. પરણિત મૃતકની પત્ની રીસામણે ચાલી ગયા બાદ અન્ય યુવતી સાથે કરેલો પ્રેમ સંબંધ મોંઘો પડ્યો હોવાની વિગતો સામે આવી છે. યુવતીના પરિવારમાંથી હત્યા નિપજાવામાં આવી હોવાની વિગતોને આધારે પોલીસે આરોપી સુધી પહોચવા કવાયત શરુ કરી છે. પોલીસ તપાસમાં આરોપી પણ હાથવેતમાં હોવાનું જાણવા મળ્યું છે.